
Quum  consideramus  quanti  momenti  sit,  in  cor- 
pore animali,  Functio  Ventriculi  et  Intestinorum, 
quamque  multis  causis  haec  functio  plus  mi- 
nusve  perturbari  possit,  mirari  non  licet,  aut  Dys- 
pepsiam morbum  frequentissimum  esse,  aut  ean- 
dem plurima  pessimaqjie  mala  corpori  inferre. 
Etenim  canalis  intestinalis  ab  ore  ad  anum  se  ex- 
tendens, non  solum  per  se  admodum  multiplex  est, 
sed  cum  omnibus  pene  aliis  corporis  partibus  per 

arctissimam  sympathiam  conjungitur  ; quocirca 
nulla  ejus  portio  male  se  habere  potest,  quin  alias 
omnes,  atque  adeo  universum  corpus,  quodammo- 
do afficiat ; et  quamvis  verum  quidem  est  Ventri- 
culum humanum  multis  rebus  accommodare  se 
posse,  tamen  ingluviem  hominum,  intemperantiam, 
desidiam,  aliaque  similia,  diu  sustinere  sine  incom- 
modo nequit.  In  Dyspepsia  autem  consideranda 
incipiam  a Causis  ejus,  posteaque  de  Signis  atque 
Diagnosi  loquar,  et  tandem  eam  Curationem  sub- 
jiciam quae  in  hoc  morbo  felicissima  esse  videtur. 


DE  DYSPEPSIAE  CAUSIS. 

Causae  Remotae  Dyspepsiae  dividi  possunt  in 
eas  quae  in  totum  corpus,  atque  in  eas  quae  in  ip- 
sum Ventriculum  protinus  operantur. 

Ex  prioribus  praecipuae  esse  videntur,  inter  di- 
vites, luxuria,  nimiaque  in  rebus  omnibus  indul- 
gentia, et  defectus  idoneae  exercitationis,  quae  tan- 
topere  semper  confert  ad  omnes  corporis  functio- 
nes integras  servandas : ad  haec,  horae  parum  natu- 

rales  dormiendi  cibosque  sumendi,  et  consuetus 
usus  ciborum  nimis  generosorum  atque  vinorum. 
In  pauperibus  quidem  pleraeque  ex  his  causis  nul- 
lum locum  habent,  sed,  vice  earum,  sunt  sordes, 
nimisque  angustae  aedes,  quarum  aer  nunquam 
purus  est,  vestimenta  parum  idonea  ad  frigora  ex- 
cludenda, et  frequens  expositio  tempestatis  muta- 
tionibus, quae  saepe  non  minus  nocet  quam  exer- 
citationis omnis  negligentia j quinetiam  in  multis 
artificibus  accedit  quoque  caeteris  causis  perpetua 
pene  desidia  ; insuper,  ut  divitum  cibi  nimis  luxu- 
riosi esse  solent,  ita  pauperes  cibis  nimis  tenuibus 
plerumque  utuntur,  iisque  qui  ad  corporis  robora 
sustinenda  parum  valent.  Sed  aliae  causae  gene- 
rales quoque  Dyspepsiae  sunt,  divitibus  pauperibus- 
que communes  ; quales  sunt  profluvia  aliqua  humo- 
rum nimis  copiosa,  Venus  nimia  et  longa  solicitu- 
do,  aliive  affectus  animi  deprimentes.  Accedit 
etiam  his  alvus  ex  consuetudine  astricta  ; quae 
quam  saepe  causa  remota  Dyspepsiae  sit  a Mar- 
shall  Hall  * commode  ostenditur.  Denique, 


* On  the  Mimoses,  p.  174. 

quicquid  corporis  generales  vires  imminuit,  id 
liunc  morbum  facillime  excitare  potest;  etenim  tan- 
tus est  (uti  supra  diximus)  consensus  inter  reli- 
quum totum  corpus  et  Ventriculum,  ut  prius  infir- 
maii  nullo  modo  possit,  quin  posterior  pari  ratione 
semper  afficiatur.  Est  etiam  ex  hac  sympathia 
quod  Dyspepsia  tam  saepe  varios  alios  morbos, 
veluti  Hypochondriasin,  Hysteriam,  Chlorosin, 
Rheumatismum,  Podagram,  Morbos  Calculosos, 
comitari  consuevit. 

Supersunt  autem  eae  causae  Dyspepsiae  quae 
protinus  in  Ventriculum  operantur  ; cujusmodi 
sunt  potuum  ardentium  abusus,  vel  nimia  indul- 
gentia in  potibus  diluentibus,  quales  sunt  Theae, 
Caffeaeque  ; ad  haec,  nimius  usus  Tabaci,  et  con- 
suetudo medicamenta  opiata  aliave  narcotica  su- 
mendi, eodem  multum  conferre  videntur,  simul- 
que  cibi  rebus  aromaticis  nimis  conditi,  et  ventri- 
culi ullis  cibis  nimia  distentio.  Denique,  frequens 
vomitus,  sive  sponte,  sive  arte  efficitur,  Ventricu- 
lum plurimum  debilitat,  atque  ita  Dyspepsiam  mo- 
vere potest ; eademque  non  raro  excitari  videtur 
organorum  prope  Ventriculum  plurimis  malis,  quo 


DE  DYSPEPSIA.  j 

fit  ut  hunc  aut  comprimant,  aut  per  sympathiam 

quodammodo  male  habeant. 

Quod  attinet  autem  ad  Dyspepsiae  Causam 
Proximam,  parum  quidem  adhuc  inter  medicos 
constare  videtur  cujusmodi  haec  sit.  Secundum 
Cullen  *,  praecipua  pars  morbi  in  imbecillitate 
fibrarum  musculosarum  Ventriculi  consistit ; cui 
accedit  fortasse  vitiata  aliqua  conditio  propriorum 
ejus  humorum;  sed  qualis.sit  haec  conditio,  ut  fa- 
tetur, parum  manifestum  est.  Ab  altera  parte  ex- 
istimat Parry  t,  proximam  causam  Dyspepsiae 
esse  nimiam  plenitudinem  vasorum  sanguiferorum 
tunicae  villosae  Ventriculi ; id  quod  colligit  ex 
abundantia  secretionum  ejus  naturalium,  simul 
cum  cardialgia,  adauctaque  ejus  generali  sensibili- 
tate  : verum  haec  omnia,  ut  plerumque  quidem 
occurrunt,  ita  nullo  modo  perpetua  sunt.  A 
Wilson  Philip  t refertur  Dyspepsia  ad  imminu- 
tas vires,  non  quidem  fibrarum  musculosarum,  sed 
vasorum  sanguiferorum  et  nervorum  Ventriculi ; 


* Cullen  and  Gregorys  Practice  of  Physic,  p.  42. 
-j-  Elements  of  Pathology  and  Therapeutics. 

J On  Indigestion,  p.  92. 

dum  rursus  a Johnson  * totus  morbus  ex  praeter- 
naturali  Ventriculi  sensibilitate  constare  dicitur. 
Denique,  uti  docent  Biioussais  t ipsiusque  Secta- 
tores, Dyspepsia  nullo  modo  a longa  Gastro-enteri- 
tide  distat  ; siquidem  per  vitam  eadem  omnino 
indicia  ostendit,  et  post  mortem  eadem  vestigia 
relinquit.  Uti  mihi  quidem  videtur,  quamvis  sin- 
gulae istae  opiniones  aliquatenus  verae  esse  pos- 
sint, tamen  nulla  totam  veritatem  comprehendit. 
Incipit  fortasse  morbus  (ut  putat  Johnson)  a 
praeternaturali  ventriculi  sensibilitate,  excitata,  ut 
verisimile  est,  praeternaturalibus  stimulis  quibus 
objectus  est ; verum  haec  diu  persistere  non  potest, 
quin  debilitatem  omnium  ejus  partium  (secundum 
Cullen  et  Philip)  moveat,  quam  necessario  ci- 
tius tardiusve  sequitur  sanguinis  in  tunica  ejus  vil- 
losa (uti  credit  Parry)  accumulatio,  et  denique 
fortasse  (id  quod  arbitratur  Broussais)  longa  in- 
flammatio veraque  Gastro-enteritis.  Maxima  au- 
tem pars  morbi,  ut  ego  quidem  puto,  debilitas  est ; 


* On  the  Morbid  Sensibility  of  the  Storaach. 
f Histoire  des  Phlegmasies,  &c. 

quocirca  hanc  ut  depellat  praecipua  cura  studmm 
que  medici  esse  debet. 


de  signis  diagnosique  dyspepsiae. 

Non  incommode  quidem  praecipua  signa  Dys- 
pepsiae a Celso  *,  in  brevi  ejus,  sed  pulcherrima 
morborum  historia,  sequentibus  verbis  enumeran- 
tur : “ Stomachum  autem  infirmum  indicant  pal- 
« lor,  macies,  praecordiorum  dolor,  nausea,  nolen- 
“ tium  vomitus,  in  jejuno  dolor  capitis  adjicit- 
que  idem,  “ quae  in  quo  non  sunt  is  firmi  stomachi 
“ est.”  Solebat  autem  postea  hic  morbus  plerum- 
que cum  Hypochondriasi  confundi,  uti  a Syden- 
ham  t aliisque  multis  ante  Cullen  i factum  est ; 
cui  demum  laus  debetur  alteram  ab  altera  primum 
recte  distinguendi.  Praecipua  autem  Dyspepsiae 
indicia,  uti  ab  hoc  summo  viro  proponuntur,  sunt 
modo  anorexia,  modo  summa  cibi  cupiditas,  prae- 


* De  Medicina,  lib.  iv. 

-J-  Opera  Omnia,  p.  388. 

J Cullen  and  Gregoiye  Practice  of  Physic,  p.  54. 

cordiorum,  maxime  post  acceptum  cibum,  oppres- 
sio, subinde  eructationes  ructusque  variarum  re- 
rum, quibus  accedunt  saepe  nausea  atque  vomitus  ; 
interdum  cardialgia,  sive  Ventriculi  acor,  interdum 
gastrodynia,  sive  ejusdem  organi  spasmus,  et  deni- 
que alvus  plerumque  astricta,  nonnunquam  tamen 
cum  Diarrhoea  alternans ; atque  haec  omnia,  ut 
ille  inquit,  sine  ullo  Ventriculi  ipsius  vitio  organico. 
Verum  haec  signorum  enumeratio  nullo  modo  to- 
tam Dyspepsiae  historiam  comprehendit ; neque 
enim  aliquid  pene  in  corpore  organum  est,  quod 
effectus  ejus  mali  aliquatenus  non  saepe  ostendit. 
Dolor  capitis  plerumque  est,  modo  pene  perpetuus, 
modo  solum  inter  cibos  concoquendos,  cum  tumul- 
tuosis somniis  noctu,  atque  interdiu  cum  solicitu- 
dine  tristitiaque  ; sic  tamen  ut  haec  non  tam  gravis 
atque  perpetua  sit,  uti  animadvertit  Cullen, 
quam  in  Hypochondriasi  esse  solet.  Visus  quo- 
que quodammodo  saepe  impeditur,  tinnitusque 
aurium  est ; quodque  summam  considerationem 
postulat,  linguae  conditio  multum  mutatur,  ut 
quae  albida  plerumque,  sicca  atque  subaspera  sit, 
maxime  ad  radicem  ejus,  ubi  papillae  solito  lon- 

giores  sunt,  saepeque  crassa  tunica  flava  contegun- 
tur. Haec  omnia  maxime  evidentia  sunt  ubi  pri- 
mum homo  expergiscitur  ; cum  lingua  plerumque 
praeter  naturam  plana  et  rotunda  est,  cumque  as- 
pretudo  radicis  ejus  immisso  in  os  digito  optime 
percipitur.  His  accedit  sitis,  cum  malo  sapore, 
foetidoque  oris  odore.  Urget  saepe  etiam  Dys- 
pnoea, magnaque  ex  levissima  exercitatione  fatiga- 
tio ; cum  cordis  crebris  palpitationibus,  et  pulsu 
admodum  vario,  quamvis,  secundum  Philip  *,  hic 
plerumque  durus  est  in  secundo  morbi  stadio. 
Venter  quoque,  uti  inquit  Armstrong,  saepe  du- 
rus est,  et  praeter  naturam  complanatus.  Ad  haec 
summa  macies  interdum  corpus  occupat ; extiemae 
partes,  maximeque  pedes,  frigescunt,  et  tota  cutis 
mollis  pallidaque,  et  quasi  oedematosa  esse  solet. 
Oportet  tamen  meminisse,  quod  ex  his  signis  modo 
plura,  modo  pauciora,  in  singulis  exemplis  occur- 
runt ; neque  enim  in  uno  aliquo  omnia  simul  un- 
quam reperiuntur. 

Rationale  autem  plerorumque  signorum  supra 
propositorum  difficile  non  erit,  si  consideramus 


* On  Indigestion,  pp.  30.  et  31. 

naturales  mutationes  ciborum  in  hoc  morbo  nun- 
quam perfici,  atque  ita  alias  aliquas,  veluti  in  fer- 
mentatione  atque  putrefactione,  plus  minusve  sem- 
per  procedere  *.  Hinc  oritur  variorum  acido- 
rum corporumque  aereorum  evolutio  ; quo  fit  ut 
Ventriculus  opprimatur,  excitenturque  saepe  eruc- 
tationes, nausea  vomitusque,  cardialgia,  et  reliqua 
omnia  quae  propria  quasi  Dyspepsiae  esse  supra 
diximus.  Caetera  autem  signa,  quae  quodammodo 
adventitia  sunt,  solum  ad  consensum  inter  ventri- 
culum caeteraque  corporis  organa  referri  possunt. 

Ex  iis  quae  supra  dicta  sunt,  satis  manifestum 
erit  Dyspepsiam  pro  plurimis  aliis  morbis  sumi 
posse ; neque  enim  aliquid  pene  signum  his  tam 
proprium  est,  quin  interdum  in  Dyspepsia  quoque 
idem  occurrat.  Igitur,  propter  praecordiorum  op- 
pressionem, eructationes,  nauseam  vomitumque, 
cum  cardialgia  et  gastrodynia,  potest  non  raro  pro 
Ventriculi  Exulceratione  aut  Pylori  scirrho  sumi  : 
verum  a priore  distingui  potest  defectu  signorum 
febrilium,  generalisque  debilitatis,  atque  summae 


* Magendie  s Compend.  of  Physiology,  p.  257.  Abercrom- 
bie  on  Diseases  of  the  Stomach  and  Intestinal  Canal. 

epigastrii  teneritudinis  ; a posterioie,  quia  null 
tumor  in  epigastrio  est,  post  cibum  protinus  ascen- 
dens, neque  vomitus  semper  tres  quatuorve  horas 
postea  occurrit,  neque  tantus  faciei  pallor,  tantave 
corporis  macies  est,  neque  plerumque  ulla  febris 
hectica  se  ostendit.  A prava  concoctione  duode- 
nali, uti  vocatur,  discernitur  Dyspepsia,  quia  dolor 
magis  in  ipso  epigastrio  quam  a dextra  ejus  parte 
est,  et  supervenit  protinus  post  acceptum  cibum, 
non  aliquot  horas  postea  ; ad  hoc,  aliquid  tumoris 
in  sede  intestini  percipi  saepe  in  priore  potest,  et 
secundum  Yeats  *,  pulsus  exiguus  et  fluctuans 
saepe  redditur  compressione  venae  cavae  intestino 
dilatato.  A plerisque  vitiis  Jecoris  atque  Lienis 
dignoscitur  Dyspepsia  praecipue  diversa  sede  do- 
loris, diverso  aspectu  stercoris  atque  urinae,  et  di- 
verso colore  cutis  et  oculorum.  Ex  dolore  capitis 
autem  somniisque  tumultuosis,  et  perturbato  visu 
audituque,  suspicari  interdum  possumus  affectum 
aliquem  capitis;  sed  discernitur  Dyspepsia  quia 
ut  plurimas  alias  praeter  has  molestias  habet,  ita 


* On  the  Duodenum,  Med.  Trans,  vi.  p.  325. 

signa  ea  plenitudinis  desiderat,  quae  in  capitis  mor- 
bis plerumque  accedunt.  Diximus  supra  quemad- 
modum tristitia  in  Dyspepsia  ab  ea  quae  in  Hypo- 
chondriasi  occurrit,  distinguatur  ; adjicique  hic  po- 
test, quod  prior  juniores  atque  sanguineos,  posterior 
seniores  et  melancholicos  plerumque  vexat,  quod- 
que, ut  tristitia  major  est  in  Hypochondriasi,  ita 
reliqua  dyspeptica  signa  multo  minora  esse  solent. 
Supersunt  morbi  cordis  solum,  quos,  propter  dys- 
pnoeam palpitationesque  quas  saepe  movet,  Dyspep- 
sia interdum  quodammodo  repraesentat;  verum  tan- 
to pejora  haec  signa  in  prioribus  quam  in  posteriore 
esse  solent,  tamque  multa  alia  admoto  stethoscopio 
se  ostendunt,  ut  in  hac  re  falli  vix  possimus. 

Dyspepsia,  quamvis  gravissimus  quidem,  moles- 
tissim usque  morbus  est,  tamen  per  se  non  pericu- 
losa est,  saepeque  hominem  ad  ipsam  senectutem 
trahit.  Recte  igitur  a Gregoiiy  dicitur,  “ A 
“ prava  concoctione  ciborum  innumera  oriuntur 
“ mala,  neque  levia,  neque  sanatu  facilia,  quamvis 
“ raro  periculosa  observentur  Non  raro  autem 


* Conspect.  Med.  Theoret.  cap.  xix. 


DE  DYSPEPSIA. 


13 


citius  tardiusve  ad  aliqua  mala  organica,  ad  Scir- 
rhum,  Hydropem,  Phthisin,  (cujus  una  species  a 
Philip  * dyspeptica  appellatur,)  aliaque  similia  du- 
cit, atque  ita  hominem  interimit.  Post  mortem, 
si  levis  affectus  fuerit,  reperitur  saepe  nihil  nisi 
praeternaturalis  ventriculi  distentio,  cum  interdum 
aliqua  vasorum  sanguiferorum  turgescentia.  Di- 
citur ab  Andral  t tunicas  ventriculi  non  raro 
emolliri ; verum  dubium  est  annon  hic  aspectus  po- 
tius ex  solvente  potestate  succi  gastrici  oriatur  t. 
Si  gravior  fuerit  morbus,  tunicae  Ventriculi  ple- 
rumque duriores  crassioresque  solito  inveniuntur, 
maxime  prope  pylorum,  qui  saepe  scirrhosus  aut 
exulceratus  est.  Interdum  tumores  fungosi  quo- 
que in  Ventriculi  variis  partibus  sunt ; idemque 
maxima  ex  parte  aere  multum  distenditur. 


* On  ludigestion,  p.  336. 
f Precis  d’Anatomie  Pathol.  p.  83. 

J Carswell,  (Ed.  Med.  and  Surg.  Jour.  Oct.  1830.)  Gard- 
ner,  (Ed.  Med.  Chir.  Trans,  vol.  i.) 

DE  DYSPEPSIAE  CURATIONE. 

Consilia  medendi,  in  hoc  morbo,  praecipue  tria 
sunt ; 

lmo,  Causas  quae  morbum  excitarunt  depellere  ; 

2do,  Signa  quae  maxime  urgent  levare  ; et, 

3do,  Ventriculum,  simulque  universum  corpus, 
corroborare. 

Quod  attinet  autem  ad  primum  consilium,  mo- 
dus hoc  assequendi  facile  colligendus  est  ex  iis 
quae  jam  dicta  sunt  de  causis  Dyspepsiae  praedis- 
ponentibus  et  excitantibus,  quae  omnes  diligenter 
evitandae  sunt.  Ex  his  autem  nullae  valentiores 
sunt  quam  desidia  atque  victus  incuria ; quocirca 
nihil  magis  inculcandum  est  quam  Exercitatio  cre- 
bra, summaque  in  Diaeta  cura. 

Omnibus  cognitum  est  quanta  commoda  ex  quo- 
tidiana Exercitatione  percipi  soleant,  quae,  ut  to- 
tum corpus,  ita  praecipue  Ventriculum  atque  in- 
testina confirmare  videtur ; fortasse,  ut  putat  Mar- 
shall  Hall  *,  impediendo  constrictam  istam  alvi 


* Hali  on  the  Miraoses,  p.  174. 

conditionem,  quae  ex  desidia  tam  saepe  ontur. 
Haee  autem  esse  potest  aut  ambulatio,  equ.tat.ove, 
vel  aliae  similes,  praecipueque  navigatio,  quae  potis- 
simum  a Johnson  laudatur,  quaeque  ideo  maxime 
prodesse  videtur  quia  purissimo  aere  simul  fruimur. 
Eodem  modo  plurimum  saepe  adjuvat  peregrina- 
tio  quotannis  ad  locum  maritimum,  vel  ad  alium  ali- 
quem ubi  aer  purus  est,  animusque  omn.  sohcitu- 


dine  liber  esse  potest. 

In  Diaeta  autem  temperanda  consideranda  prae- 
cipue quatuor  sunt;  primum,  intervalla  inter  ci- 
bos sumendos  ; alterum,  ciborum  quantitas ; ter- 
tium, eorumdem  qualitas,  et  quartum,  tempora  diei 
quibus  optime  sumuntur.  Igitur  intervalla  in- 
ter cibos  satis  diuturna  esse  debent,  ut  cibi,  jam 
assumpti,  commode  concoquantur,  sed  non  tam 
diuturna  ut  moveatur  nimia  aviditas.  In  Dyspep- 
sia, cibi  plerumque  tardius  aVentriculo  in  intestina 
transeunt  quam  in  sanitate ; verum  interdum,  uti 
ostendit  Yeats*,  ex  adaucta  liujus  organi  actione, 
[idem  semicrudi  expelluntur,  molestusque  sensus 


* On  the  Duodenum,  Med.  Trans,  vi.  325. 

vacuitatis  aegrum  urget  ad  ventriculum  nimis  ma- 
ture replendum.  Hoc  autem  parum  tuto  semper 
fit ; sed  non  magis  fortasse  nocet  quam  a cibis 
nimis  longa  abstinentia,  post  quam  homines  tam 
avide  devorare  solent,  ut  parum  bene  masticatio 
atque  insalivatio  efficiantur.  Quantitas  autem  cibi 
m hoc  morbo  mediocris  esse  debet,  potiusque  exi- 
gua  quam  magna  ; abstinendumque  praecipue  in- 
ter cibos  sumendos,  a nimiis  potibus  est,  qui  Ven- 
triculum plurimum  distendunt.  Quod  ad  quali- 
tatem vero  ciborum  attinet,  repertum  est,  ab  ex- 
perimentis Cooper,  Magendie,  Tiedemann  alio- 
rumque, cibos  ex  carnibus  plerumque  faciliores 
concoctu  quam  ex  frugibus  esse  ; vixque  opus  est 
dicere  eos  semper  seligi  debere,  qui  facillime  con- 
coquuntur j quales  sunt  caro  bubula  vitulinave  aut 
ovina,  eaedemque  potius  simpliciter  decoctae,  aut 
assae,  quam  salsae  aut  conditae.  Qui  desiderat 
longam  enumerationem  ciborum  Dyspepticis  apto- 
rum, eum  ad  doctissima  opera  Abercrombie  *, 


* Diseases  of  the  Abdominal  Viscera. 

Johnson  * atque  Pau.s+  refero:  interim  illud 
solum  dicam,  plurimum  hic  aegri  consuetud.m 
semper  concedendum  esse,  quaeque  optime  smguhs 
respondent,  ea  diligenter  praecipienda.  Denique, 
quibus  diei  temporibus  cibi  sumi  debeant,  multum 
quoque  ex  variorum  aegrorum  consuetudine  pen- 
det. Plerumque  vero  tres  cibi  quotidie  abunde 
sufficiunt ; quoque  maturius  in  die  capiuntur,  si 
modo  satis  longum  intervallum  inter  singulos  sit, 

eo  melius  concoquuntur. 

Venio  nunc  ad  secundum  consilium  in  Dyspep- 
sia curanda,  quod  urgentium  signorum  levationem 
comprehendit.  Ex  his  praecipua  sunt,  uti  jam 
diximus  ubi  de  morbi  indiciis  sermo  fuit,  Anorexia 
nimiave  cibi  cupiditas,  sensus  in  Ventriculo  op- 
pressionis, eructationes,  nausea  vomitusque,  car- 
dialgia,  gastrodynia,  obstipatio,  et  denique  ventris 
teneritudo,  aliaque  quae  incipientem  inflammatio- 
nem indicant : de  his  singulis  igitur  ordine  nunc 
dicam.  Anorexia  rarius  in  recenti  Dyspepsia 


* On  the  Morbid  Sensibility  of  the  Stomach  aml  Bowels 
\ On  Diet. 

quam  Cibi  nimia  Aviditas  occurrit : adversus  prio- 
rem valent  medicamenta  corroborantia  stimulantia- 
que  et  amara  ; adversus  posteriorem,  (quae  prae- 
cipue descripta  est  a Lawrence,)  modo  purgantia, 
modo  antacida  aliave  similia,  secundum  causam 
unde  orta  est.  Quod  si  magna  Oppressio  prae- 
cordiorum urget,  adjuvat  saepe  leve  vomitorium  ; 
aut  si  ex  aeris  accumulatione  est,  medicamenta  car- 
minativa  potusque  calidi.  Si  cum  hac  simul  somni 
magnum  desiderium  est,  stimulantia  medicamenta 
cum  levi  exercitatione  postulantur,  neque  enim 
somno  indulgere  aeger  debet.  Eructationes  aut 
ex  aere,  aut  ex  crudis  cibis,  aut  ex  humore  acido, 
aut  denique  ex  bile  constare  possunt.  Contra 
primum  igitur  aquae  destillatae  calidaque  aroma- 
tica, veluti  Spiritus  Gallicus  cum  aqua,  plurimum 
saepe  prosunt ; sed  si  cum  gravi  dolore  est,  paulum 
Opii  cum  Cascarillae  Infuso  adhiberi  potest,  aut 
fortasse  maximo  commodo  Murias  Morphiae.  At 
si  crudi  cibi  ejiciuntur,  adjuvant  praecipue  Vomi- 
toria, et  si  cum  dolore  hoc  fit,  Opiata  : laudatum 
est  quoque  in  his  exemplis  Carbonium.  Humoris 
Acidi  ejectio  postulat  remedia  antacida,  qualia  sunt 

Magnesia,  Calx,  Potassa,  Sodaque  et  Ammoma. 
Ex  his,  si  cum  magno  languore  acor  ventriculi  est, 
maxime  prosunt  medicamenta  alkalina,  vel  uti  Spi- 
ritus Ammoniae  Aromaticus  aliaque  similia  ; si  cum 
alvo  astricta  idem  occurrit,  Magnesia  potior  est, 
si  cum  crebris  dejectionibus,  Calx,  nam  sales  ex 
priore  purgantia  sunt,  sed  ex  posteriore  astringen- 
tia. Quod  si  citra  ullum  acorem  ventriculi  diar- 
rhoea est,  medicamenta  proprie  astringentia  et  aro- 
matica, cum  potibus  mucilaginosis,  fortasseque  cum 
opio,  maxime  opitulantur.  Denique,  bilis  ejectio 
saepe  evitari  potest,  adhibito,  paulo  ante  cibum,  me- 
dicamento alkalino,  cum  infuso  aliquo  amaro.  Se- 
quuntur Nausea  Vomitusque,  adversus  quos  prosunt 
haustus  salini  acidaque  mineralia,  atque,  piae  cae- 
teris,  fortasse  Muriaticum,  partim  ex  proprietati- 
bus ejus  antisepticis,  partim  quia  simillimum  est 
ei  quod  naturaliter  in  Ventriculo  continetur.  In- 
terdum tamen  accidit,  ut,  ubi  reliqua  omnia  fal- 
lunt, paulum  aquae  calidae,  intus  assumptae,  mul- 
tum proficiat  in  nausea  depellenda,  maxime  foemi- 
narum  atque  debilium.  Ad  haec,  ubi  gravior  pau- 
lo est,  calida  fomenta,  vel  sinapismi  vesicatoriave, 

aut  unguentum  ex  Antimonii  et  Potassae  Tartrate, 
super  Ventriculum  admota,  saepe  plurimum  adju- 
vant ; aut,  si  citra  vomitum  nausea  est,  ipsum  vo- 
mitum lenioribus  aliquibus  medicamentis  vomitoriis 
excitare,  idque  maxime,  ubi  oneratur  Ventriculus 
nimia  copia  ciborum  paulo  ante  assumptorum. 
Adversus  Cardialgiam  eadem  valere  solent  quae 
adversus  humoris  acidi  ejectionem,  videlicet,  medi- 
camenta antacida,  saepe  cum  antisepticis  conjunc- 
ta ; interdum  tamen  simpliciter  diluentia  satis 
bene  in  Cardialgia  tollenda  respondent. 

Gastrodynia  autem  evidenter  ex  Ventriculi  spas- 
mo nascitur,  postulatque  remedia  antispasmodica  ; 
qualia  sunt  Opium,  iEther  Sulphuricus,  Moschus, 
Assafoetida  aliaque  similia.  Huic  malo  praecipue 
objiciuntur  senes  ; idemque  non  raro  molestissimum 
signum  Dyspepsiae  est.  Unum  aliud  autem,  quod 
in  hoc  morbo  maxime  urgere  solet,  Obstipatio  est ; 
eademque  quamdiu  durat  felicem  Dyspepsiae  cu- 
rationem maxime  impedit,  neque  enim  fieri  potest 
ut  Ventriculus  ad  integras  suas  actiones  redeat, 
dum  intestina  alieno  pondere  opprimuntur.  Ad 
alvum  commode  liberandam,  opus  est  solum  medi- 

camentis  laxantibus,  veluti,  Oleo  Ricini,  Senna, 
Rheo,  salibusque  mitioribus  ; quaecunque  enim  ni- 
mium purgant  multo  magis  nocere  quam  prodesse 
consuerunt.  Suadet  Paiiis  etiam  ut  dejectiones 
semper,  aut  medico,  aut  ipso  aegro  inspiciantur ; 
ita  ut,  ubi  aspectus  earum  parum  sanus  est,  idoneis 
remediis  quam  primum  corrigatur.  Quod  si  su- 
pervenerit Epigastrii  Teneritudo  dolorve,  com- 
pressione adauctus,  cum  vomitu,  pulsuque  solito  du- 
riore, et  aliis  signis  febrilibus,  remedia  antipldogis- 
tica  protinus  adhibenda  sunt.  Admovenda  sunt 
super  Ventriculum  hirudines,  posteaque  calida  fo- 
menta, vesicatoriave  aut  sinapismi  commode  adhi- 
bentur, et,  si  graviora  signa  facta  fuerint,  sanguis 
ex  brachio  mitti  debebit,  reliquaque  omnia  fieri 
quae  in  acuta  inflammatione  idonea  sunt. 

Ultimum  consilium  in  Dyspepsia  curanda,  ut 
supra  diximus,  est  Ventriculum,  simulque  univer- 
sum corpus  corroborare.  Remedia  autem,  quae 
ad  hoc  consilium  assequendum  idonea  sunt,  dividi 
possunt  in  Amara,  Aromatica,  Stimulantia  atque 
Corroborantia  j de  quibus  singulis  pauca  nunc 
subjicienda  sunt. 

Igitur  Amara  medicamenta  propria  quadam  fa- 
cultate frui  videntur  in  Ventriculo  confirmando, 
desiderioque  cibi  conciliando  ; id  quod  docet,  non 
solum  medicorum  experientia,  sed  etiam  plebis 
consuetudo,  sumendi  simul  sum  potibus  suis  arden- 
tibus amara  aliqua,  ad  fractas  Ventriculi  vires  refi- 
ciendas. Ex  his  optima  esse  videntur  Anthemidis 
nobilis  flores,  amari  Aurantii  Cortex,  Columbo, 
Gentiana,  Cascarilla,  Cinchona,  Quassia  ; ubi  al- 
vus irritabilis  est,  fortasse  Columbo,  ubi  flatus 
urget,  Cascarilla  cum  amari  Aurantii  cortice  con- 
juncta. Cinchona  cruda  maxima  exparte  Ventri- 
culum nimis  onerat  ; sed  nihil  melius  esse  videtur 
quam  Quininae  Sulphas  cum  Extracto  Gentia- 
nae, forma  pilularum  adhibitus,  siquidem  summas 
amaras  cum  summis  corroborantibus  viribus  con- 
jungit. Oportet  tamen  meminisse,  quod  omnia 
amara,  nimis  diu  adhibita,  ita  non  corroborant  Ven- 
triculum, sed  vehementer  eum  infirmare  soleant. 
Simul  cum  amaris  conjunguntur  saepe  Aromatica 
medicamenta,  ad  priorum  actionem  adjuvandam. 
Horum  praecipua  sunt  Cinnamomum,  Nuces  Mos- 
chatae,  Caryophylli,  Carda, momi  semina,  Zingiber 

Oleaque  volatilia.  Quod  ad  Stimulantia  medica- 
menta autem  attinet,  idonea  sunt  praecipue  seni- 
bus, vel  iis  qui  potibus  ardentibus  cibisque  condi- 
tis nimis  adhuc  dediti  sunt. 

Ex  his  maxime  valere  videntur  Spiritus  Gallicus 
vinumque  Hispanicum,  cum  Capsici  Annui  vel  Si- 
napeos  Albae  semine,  quorum  ultimum  tum  max- 
ime prodesse  videtur  cum  intestinorum  secretio- 
nes impediuntur.  Stimulantia  recte  adhibita  saepe 
multum  in  Dyspepsia  prodesse  Pakis  *,  inter  alios 
multos,  affirmare  non  dubitat.  Praecipua  pars  au- 
tem medicinalis  curationis  hujus  morbi  in  usu 
Corroborantium  medicamentorum  consistit.  Ex 
his,  quatenus  ex  regno  vegetabili  comparantur, 
multa  jam  sub  capite  amarorum  enumeravi,  ut 
quae  pariter  et  amara  et  corroborantia  sint.  Ex 
regno  minerali  autem  non  pauca,  eaque  validissima, 
pbtinentur  ; qualia  sunt  multa  acida,  Ferrum,  Cu- 
prum, Zincum,  atque  Bismuthum.  Creduntur  aci- 
da mineralia  tum  maxime  proficere  cum  sudores  per 
noctem  copiosi  sunt,  Ferrum  autem  cum  habitus, 
corporis  chloroticus  est,  sed  ante  omnia  Bismuthi 


* On  Diet,  p.  273. 

subnitras  valere  dicitur  in  infirmo  Ventriculo  con- 
firmando *,  maxime  ubi  vetus  ejus  morbus  est,  at- 
que jam  ad  vitium  aliquod  organicum  spectare  vide- 
tur. Quod  si  jecur  male  se  habet  Hydrargy- 
rum  fortasse  optimum  remedium  est  in  forma  Pi- 
lularum ejus  cum  Hyoscyamo.  Laudatur  maxime 
ab  Abernethy,  sed  aliis  multo  minus  quam  ei 
placet  : cum  sarsaparilla  conjunctum,  creditur  a 
Wilson  Philip!  in  longis  exemplis  Dyspepsiae 
multum  valere.  Huic  capiti  quoque  referri  for- 
tasse debet  Acidum  Hydrocyanicum,  quod  tanto- 
pere in  vetusta  Dyspepsia  ab  Elliotson  t com- 
mendatur, a minimo  uno  ad  minima  tria  quatuorve  ; 
atque  adeo  Pulvis  Ipecacuanhae  Compositus,  qui 
in  mitioribus  ejus  formis  a Johnson  laudatur,  a 
granis  duobus  ad  quatuor  senis  aut  octonis  horis. 
Ab  aliis  succus  gastricus  bestiarum,  et  a Philip 
bilis  bovina  inspissata,  aliquatenus  prodesse  in  Dys- 
pepsia dicuntur,  posterior  maxime  quia  alvum  mo- 

* Abercrombie,  Philip,  Johnson,  Armstrong,  &c. 
f On  Indigestion,  p.  203. 

! Cases  illustrati  ve  of  the  Efficacy  of  Prussic  Acid  in  Affections 
of  the  Stomach. 

vet.  Reliqua  remedia  corroborantia  in  hoc  mor- 
bo sunt  Galvanismus  aut  Electrjcitas  per  Ventri- 
culum transmissa,  Frigida  lavatio,  Frictiones  epi- 
gastrii, aut  manu,  aut  strigili  ad  id  apto,  et  usus 
pannorum  laneorum  circa  ventrem  obvolutorum  ; 
verum  haec  omnia  non  tam  ad  medicamenta,  quam 
ad  diaetam  atque  regimen  pertinere  videntur. 


* Wilson  Philip  on  the  Vital  Functions,  pp-  155  and  314 

